Kirjavatolppa

Kirjavatolppa on kaupunginosa Hyvinkäällä. Nimi Kirjavatolppa tulee nykyisen Hyvinkäänkadun kohdalla sijainneesta luonnonpuusta kulmikkaaksi muotoillusta tolpasta, johon oli kiinnitetty runsaasti ilmoituksia. Se oli olemassa jo 1900-luvun alussa. Tolppa toimi viittapaaluna kohdassa, josta käännyttiin tielle kohti Kytäjää. Vuonna 1977 tehtiin entisen tolpan tilalle toinen joka on valmistettu betonista, samalla tolppa siirrettiin Kalevankadun keskikaistalle. Uusi tolppa on sinivalkoinen, jossa valkoista tolpaa kiertää sininen maalattu raita. 

Kaupunginosassa on Puolimatkan koulu jossa on alakoulu, yläkoulu ja kuntouttava luokka 7–9. Puolimatkan hautausmaa ja kappeli sijaitsevat koulun pohjoispuolella.

 Lähteet 

 Aiheesta muualla 


Luokka:Hyvinkään kaupunginosat